Р Е Ш Е Н И Я

ВЗЕТИ НА ДЕСЕТОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА 22 ЮЛИ 2016 ГОДИНА

 **ПЪРВА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно: Разглеждане и приемане от Общинския съвет Отчета за касовото изпълнение на бюджета по пълна бюджетна класификация и Отчета на сметките за средствата от Европейския Съюз към 30.06.2016 г.**

**Р Е Ш Е Н И Я:**

**146**.Общински съвет – гр. Карнобат на основание чл. 21, ал. 1, т.6 от ЗМСМА приема уточнения план и отчет на бюджета на Община Карнобат към 30.06.2016 година, съгласно Приложения № 1 и № 2, както следва:

 План по прихода – 17 713 295 лева, в т. ч.:

 обща субсидия от РБ – 9 062 043 лв.

 целеви трансфери – 316 352 лв.

 трансфери между бюджети – -197 668 лв.

 данъчни приходи – 1 420 000 лв.

 неданъчни приходи – 3 245 500 лв.

 обща изравн. субсидия и др. трансфери.– 1 379 200 лв.

 целева субсидия за капиталови разходи – 834 400 лв.

 заеми от банки – -2 058 941 лв.

 преходен остатък – 1 562 736 лв.

 временен безлихвен заем – 2 126 673 лв.

 предоставена финансова помощ – 23 000 лв.

 Отчет по разхода - 7 412 604 лв., в т. ч.:

 държавни дейности – 4 664 540 лв.

 местни дейности – 2 748 064 лв.

 в т.ч. дофинансиране на държ.дейности – 199 140 лв.

2. Общински съвет – гр. Карнобат утвърждава плана и отчета за капиталовите разходи на Община Карнобат към 30.06.2016 г., съгласно Приложение № 3.

3. Общински съвет – гр. Карнобат утвърждава уточнен план за 2016 г. и отчета за приходите и разходите на сметките за средства от Европейския Съюз към 30.06.2016 г., както следва:

|  |  |  |  |  |
| --- | --- | --- | --- | --- |
| Н-ст на 01.01.2016  | Отчет приходдо 30.06.2016  | Отчет разходдо 30.06.2016  | Н-ст на 30.06.2016 | Н-ст на 31.12.2016 |
| 132 144 | 335 934 | 317 434 | 150 644 | 0 |

4. Общински съвет – гр.Карнобат дава съгласие възникналият временен недостиг от средства за изпълнението на проекти, финансирани по оперативните програми, до възстановяването им от последващи трансфери от финансиращите програми в извънбюджетната сметка, да се покриват с временен безлихвен заем от бюджетната сметка на общината.

5. Общински съвет – гр.Карнобат дава съгласие непризнатите разходи по проекти по Оперативните програми да се покриват със средства от собствени приходи.

 **ПО ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Жельо Георгиев – зам. кмет на Община Карнобат, относно: Извършване на частични промени по бюджета на община Карнобат за 2016 г.**

**Р Е Ш Е Н И Я:**

 **147.** На основание чл.124 ал.2 от Закона за публичните финанси, чл.41 ал.2 от Наредбата за условията и реда за съставяне на тригодишната бюджетна прогноза за местните дейности, и за съставяне, приемане, изпълнение и отчитане на бюджета на община Карнобат и чл.21, ал.1, т.6 от ЗМСМА:

1.Увеличава приходната част на бюджета на община Карнобат за 2016 година/собствени приходи/ с 319 232 лева като общия им размер става 4 984 232 лева.Увеличението да се отрази в плана за приходите на параграф 36-11 „Приходи от застрахователни обезщетения” – от 10 000 лева става 230 000 лева,увеличение с 220 000 лева, параграф 13-03 „Приходи от данък върху превозните средства от 580 000 лева става 605 000 лева,увеличение с 25 000 лева и параграф 36-19 „Други неданъчни приходи от 350 000 лева става 424 232 лева,увеличение с 74 232 лева.

 2.Разпределя увеличението от 319 232 лева в разходната част на плана както следва:

 - **Дейност 322 „Общообразователни училища” –** увеличава се общата планувана сума за дофинансиране на дейността с 294 232 лева, които ще се разпределят по съответните разходни параграфи на уточнен план.

 - **Дейност 524 „Домашен социален патронаж”**

Параграф 52-04 „Придобиване на транспортни средства”.При уточнен план

 23 180 лева става 48 180 лева.Увеличение с 25 000 лева.

3.Актуализациите по параграфи от 51-00 до 53-00 в дейност 322 „Общообразователни училища” и в дейност 524 „Домашен социален патронаж” да бъдат отразени съответно и в поименния списък на капиталовата програма на община Карнобат за 2016 година.

 **ПО ТРЕТА ТОЧКА ОТ ДНЕВНИЯ РЕД : ДОКЛАДНА ЗАПИСКА от Маргарита Стаматова – Председател на Общински съвет гр.Карнобат, относно: Отчет за дейността на общински съвет Карнобат и неговите комисии през първото шестмесечие на 2016г.**

**Р Е Ш Е Н И Е:**

**148.** Общински съвет-Карнобат на основание чл. 21, ал. 1, т. 23, във връзка с чл.27 ал.6 от Закона за местното самоуправление и местната администрация, приема отчет за дейността на общински съвет Карнобат и неговите комисии през първото шестмесечие на 2016г.

**ПО ЧЕТВЪРТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:**  **Отчет на Кмета на общината за изпълнение на решенията приети от Общинския съвет-Карнобат през първото полугодие на 2016 г.**

**Р Е Ш Е Н И Е:**

**149**. Общински съвет – Карнобат на основание чл.44,ал.1 т.7 от ЗМСМА приема отчета на Кмета на общината за изпълнение на решенията приети от Общински съвет – Карнобат през първото полугодие на 2016 г.

**ПО ПЕТА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Жельо Георгиев – зам. кмет на Община Карнобат, относно: Допълнение на Програмата за управление и разпореждане с имоти – общинска собственост за 2016 год.**

**Р Е Ш Е Н И Е**:

**150.**На основание чл.21, ал.1, т.12 от ЗМСМА и чл.8 ал.9 от ЗОС, допълва приетата с Решение № 48/29.01.2016 год. на Общински съвет-Карнобат „Програма за управление и разпореждане с имоти – общинска собственост за 2016 год.” , в раздела с имотите, които Община Карнобат има намерение да предостави под наем, както следва:

1. Помещение с площ 11 кв.м., находящо се на първия етаж на пет-етажен жилищен блок, в УПИ Х от кв.212 по плана на гр.Карнобат, на ул.Тодор Каблешков (част от бившия магазин за текстил), за което е съставен АЧОС № 324/19.10.2008 г.;

2. Помещение с площ 4 кв.м., находящо се на първия етаж на пет-етажен жилищен блок, в УПИ Х от кв.212 по плана на гр.Карнобат, на ул.Тодор Каблешков (част от бившия магазин за текстил), за което е съставен АЧОС № 324/19.10.2008 г.;

3. Помещение с площ 20 кв.м., разположено в източната част на първия етаж на масивна двуетажна сграда /бивш общински дом/, в УПИ II от кв.45 по плана на с.Черково, за което е съставен с АЧОС № 6832/21.06.2012 г.;

4. Терен с площ 50 кв.м., в УПИ Х от кв.77 по плана на гр.Карнобат, за който имот е съставен АЧОС № 2533/02.08.2002 г.;

5. Част от имот № 156008 по КВС на с.Венец, за който е съставен акт за частна общинска собственост № 7928/18.05.2016 год., целият с площ 291,115 дка , с начин на трайно ползване „Голина” в местността „Дебелец” , с.Венец, която част е с площ 165,000 дка, в източната част на имота;

6. Част от имот № 156006 по КВС на с.Венец, за който е съставен акт за частна общинска собственост № 7927/18.05.2016 год., целият с площ 420,824 дка , с начин на трайно ползване „Голина” в местността „Дебелец” , с.Венец, която част е с площ 132,000 дка, в северната част на имота;

**ПО ШЕСТА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:**  **Приемане на Наредба за изменение и допълнение на Наредба за реда за придобиване, управление и разпореждане с общинско имущество – собственост на Община Карнобат**

**Р Е Ш Е Н И Я:**

**151.** Общински съвет-Карнобат на основание чл. 21, ал. 2 от Закона за местното самоуправление и местната администрация **приема:**

 **Наредба за изменение и допълнение на Наредба за реда за придобиване, управление и разпореждане с общинско имущество – собственост на Община Карнобат**

§1. Чл. 5, ал. 1 придобива следната редакция: „Имотите и вещите - публична общинска собственост, земите от общинския поземлен фонд и горските територии - общинска собственост не могат да се придобиват по давност.“;

§2. Чл. 6, ал. 1 придобива следната редакция: „Застроените имоти - публична общинска собственост, задължително се застраховат, включително срещу природни бедствия и земетресения“;

§3. Първото изречение в чл. 6, ал. 2 придобива следната редакция: „Общинския съвет с решение определя имотите – общинска собственост, извън тези по ал.1, които подлежат на задължително застраховане, включително и срещу природни бедствия и земетресения.“;

§4. Чл. 6, ал. 4 придобива следната редакция: „Застрахователните вноски се предвиждат по бюджетите на общината или на съответните организации и юридически лица на бюджетна издръжка, на които имотите и вещите по ал. 1 - 3 са предоставени за управление. Застрахователните вноски за имотите и вещите по ал. 1 - 3, предоставени под наем, за ползване или на концесия, са за сметка на наемателите, ползвателите или концесионерите, а в случаите на публично-частно партньорство - за сметка на определения в договора партньор.“;

§5. В чл. 14, ал. 4 във второ изречение срокът „ от 5/пет/ години“ се променя на „до 10/десет/ години“;

§6. В чл. 15, ал. 1 думите „за срок не по-дълъг от една година“ се променят на „за срок не по-дълъг от 10/десет/ години“;

§7. Чл. 31, ал. 1 придобива следната редакция: „Разпореждането с вещи – частна общинска собственост се осъществява чрез: продажба, замяна, дарение, делба, възмездно или безвъзмездно учредяване на ограничени вещни права или по друг начин, определен в закон.“;

§8. Чл. 51 се отменя изцяло;

§9. Чл. 43, ал. 1 придобива следната редакция: „Право на ползване върху имоти и вещи - частна общинска собственост, се учредява след решение на общинския съвет от кмета на общината чрез публичен търг или публично оповестен конкурс.“;

§10. Чл. 43, ал. 2 придобива следната редакция: „Срокът на правото на ползване се определя от общинския съвет и не може да бъде по-дълъг от 10 години, освен когато в закон е предвидено друго.“;

§11. Създава се чл. 46, ал. 1 придобива следното съдържание:

„чл. 46, ал. 1 – Когато лицата, на които може да се учреди безвъзмездно право на ползване са определени в закон, то се учредява без търг или конкурс след решение на общинския съвет, прието с мнозинство повече от половината от общия брой на съветниците;

§12. Създава се нова глава VІ буква „А“ със следното съдържание „Актуване на имотите общинска собственост

§13. Създава се нов чл. 92 буква „а“ със следното съдържание:

„чл. 92, б. „а“, ал. 1 – Актовите книги за общинските имоти са общодостъпни и всеки може да иска справка по тях.

ал. 2 – В случаите, когато исканата справка не представлява трудност и не се налага издаването на удостоверение, информацията може да бъде предоставена устно;

ал. 3 – В случаите, когато справката се налага да бъде извършена по досието на съответния недвижим имот или се иска издаването на удостоверение по чл. 62, ал. 4 от ЗОС, лицето подава писмено заявление;

ал. 4 – В 7-дневен срок от датата на подаването на заявление по ал. 3, кмета на общината изготвя отговор и/или издава удостоверение;

ал. 5 – Кмета на общината може да откаже исканата справка, в случай, че исканата информация ще застраши правата на трети лица, както и в случай, че исканите данни представляват класифицирана информация.“

 **Заключителни разпоредби**

**§ 1.** Настоящите промени влизат в сила след извършване на задължителния контрол за законосъобразност, упражняван от Областният управител на Административна област с център град Бургас.

 Общински съвет-Карнобат упълномощава кмета на общината или упълномощени от него лица да отразят промените в нормативната уредба и да ги доведат до знанието на населението на територията на община Карнобат.

 **ПО СЕДМА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно: Приемане на Наредба за изменение и допълнение на Наредба за условията и реда за управление и разпореждане с общински жилища.**

**Р Е Ш Е Н И Я:**

**152**. Общински съвет-Карнобат на основание чл. 21, ал. 2 от Закона за местното самоуправление и местната администрация **приема:**

 **Наредба за изменение и допълнение на Наредба за условията и реда за управление и разпореждане с общински жилища**

§1. В чл. 8, ал. 3 се отменя изцяло;

§2. Създава се чл. 9 със следното съдържание: Решението на комисията по предходния член се обявява на заинтересованите лица по реда на ГПК и може да се обжалва по реда на Административно-процесуалния кодекс.

§3. Чл. 16, ал. 1 придобива следната редакция: „В резервните жилища общинска собственост се настаняват под наем за срок не по-дълъг от две години лица:“;

§4. Чл. 16, ал. 1, т. 1 придобива следната редакция: „жилищата на които са станали негодни за обитаване в резултат на природни и стихийни бедствия и аварии или са застрашени от самосрутване“;

§5. Чл. 17 се отменя изцяло;

§6. Чл. 18 придобива следната редакция: „Наемното правоотношение се прекратява при неплащане на наемната цена или на консумативните разноски за повече от три месеца, по реда на чл. 20 от наредбата.“;

§7. Чл. 20, ал. 1, т. 1 придобива следната редакция: „неплащане на наемната цена или на консумативните разноски за повече от три месеца“;

§8. Чл. 20, ал. 5 придобива следната редакция: „Заповедта по ал. 2 може да се обжалва пред административния съд по реда на Административно-процесуалния кодекс. Жалбата не спира изпълнението на заповедта, освен ако съдът разпореди друго.“;

§9. Чл. 25, ал. 1, т. 2 придобива следната редакция: „Жилищата, които могат да се продават на правоимащи по Закона за уреждане правата на граждани с многогодишни жилищно-спестовни влогове“;

 **Заключителни разпоредби**

**§ 1.** Настоящите промени влизат в сила след извършване на задължителния контрол за законосъобразност, упражняван от Областният управител на Административна област с център град Бургас.

 Общински съвет-Карнобат упълномощава кмета на общината или упълномощени от него лица да отразят промените в нормативната уредба и да ги доведат до знанието на населението на територията на община Карнобат.

**ПО ОСМА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – Кмет на Община Карнобат, относно: Приемане на Наредба за изменение и допълнение на Наредба № 3 за опазване на обществения ред и чистотата на територията на община Карнобат.**

**Р Е Ш Е Н И Я:**

**153**. Общински съвет-Карнобата на основание чл. 21, ал. 2 от Закона за местното самоуправление и местната администрация приема **Наредба за изменение и допълнение на Наредба № 3 за опазване на обществения ред и чистотата на територията на община Карнобат**

**§1.** Чл. 10, ал. 3 приема следната редакция:

„Родителят, настойникът, попечителят или лицето, което полага грижи за дете, удостоверява качеството на придружителя на детето по ал. 2 с писмен документ който включва: трите имена на родителя, имената на придружителя, в каква връзка е той с детето /роднинска, съседска, приятелска, т.н./, датата за придружаване, целта, както и друга информация, която би била от значение по случая, подпис на декларатора.“

**§2.** Създава се нова алинея четвърта със следното съдържание: „Писменият документ по ал. 3 се съставя в два екземпляра, като единият екземпляр остава в лицето, издало документа, а другият задължително се предава на придружителя и се представя при проверка от съответните компетентни органи.“

**Заключителни разпоредби**

**§ 1.** Настоящите промени влизат в сила след извършване на задължителния контрол за законосъобразност, упражняван от Областният управител на Административна област с център град Бургас.

 Общински съвет-Карнобат упълномощава кмета на общината или упълномощени от него лица да отразят промените в нормативната уредба и да ги доведат до знанието на населението на територията на община Карнобат.

**ПО ДЕВЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно: Приемане на Наредба за изменение и допълнение на Наредба за реда за управление и разпореждане с общински спортни имоти и спортни съоръжения.**

**Р Е Ш Е Н И Я:**

**154**. Общински съвет-Карнобат на основание чл. 21, ал. 2 от Закона за местното самоуправление и местната администрация **приема:**

 **Наредба за изменение и допълнение на Наредба за реда за управление и разпореждане с общински спортни имоти и спортни съоръжения**

§1. В чл. 12, ал. 1 думите „за срок до пет години“ се заменят с думите „за срок до десет години.“;

§2. В чл. 18 се **отменят** алинея 2 и алинея 3;

 **Заключителни разпоредби**

**§ 1.** Настоящите промени влизат в сила след извършване на задължителния контрол за законосъобразност, упражняван от Областният управител на Административна област с център град Бургас.

 Общински съвет-Карнобат упълномощава кмета на общината или упълномощени от него лица да отразят промените в нормативната уредба и да ги доведат до знанието на населението на територията на община Карнобат.

**ПО ДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Жельо Георгиев – зам. кмет на Община Карнобат, относно: ПРОДАЖБА ЧРЕЗ ПУБЛИЧЕН ТЪРГ НА ИМОТ – ЧАСТНА ОБЩИНСКА СОБСТВЕНОСТ В С. ДЕТЕЛИНА.**

**Р Е Ш Е Н И Я:**

**155.** На основание чл.21, ал.1, т.23 от ЗМСМА и чл.8, ал.9 от ЗОС, допълва приетата с Решение № 48/29.01.2016г. на Общински съвет – гр.Карнобат „Програма за управление и разпореждане с имоти – общинска собственост за 2016 година” със следния имот:

УРЕГУЛИРАН ПОЗЕМЛЕН ИМОТ VIII-общ. (осми, общински) в кв.13 (тринадесет) по плана на с.Детелина, целият с площ 830,00 кв.м (осемстотин и тридесет квадратни метра), отреден за жилищно застрояване, собственост на община Карнобат съгласно акт за ЧОС № 3665/22.05.2006г., при граници: север – упи VІІобщ.; изток – улица; юг – упи ІХобщ.; запад – крайна регулация.

 Общински съвет – гр.Карнобат, на основание чл.21, ал.1, т.8 от ЗМСМА, чл.35, ал.1 и чл.41, ал.2 от Закона за общинска собственост, **ОПРЕДЕЛЯ** за продажба имот – частна общинска собственост:

**1.УРЕГУЛИРАН ПОЗЕМЛЕН ИМОТ VIII-общ.** (осми, общински) в **кв.13** (тринадесет) по плана на **с.Детелина**, целият с площ 830,00 кв.м (осемстотин и тридесет квадратни метра), отреден за жилищно застрояване, собственост на община Карнобат съгласно акт за ЧОС № 3665/22.05.2006г., при граници: север – упи VІІобщ.; изток – улица; юг – упи ІХобщ.; запад – крайна регулация, с начална тръжна цена определената **ПАЗАРНА ЦЕНА НА ИМОТА** - **2466,00 лева /две хиляди четиристотин шестдесет и шест лева и нула стотинки/, без ДДС**

2. Продажбата на имота по т.II да се извърши след проведен публичен търг с явно наддаване, открит със заповед на кмета на общината, по реда на Наредбата за реда за придобиване, управление и разпореждане с общинско имущество.

3. Определеният купувач следва да заплати достигнатата цена на имота, 2% местен данък, съгласно чл.34, ал.2 от Наредбата за местните данъци на територията на община Карнобат, 2 % такса, съгласно чл.41 от Наредба №1 за определяне и администриране на местни такси и цени на услуги на територията на община Карнобат, 20 % ДДС, в случаите, предвидени в ЗДДС, както и стойността на разходите, направени от общината за изготвяне на пазарната оценка.

4.Общински съвет – гр.Kарнобат упълномощава Кмета на община Kарнобат да извърши необходимите действия във връзка с провеждането на търга и с осъществяването на правната сделка.

**ПО ЕДИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Жельо Георгиев – зам. кмет на Община Карнобат, относно: ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ФИЗИЧЕСКИ ЛИЦА, ЧРЕЗ ПРОДАЖБА ЧАСТТА НА ОБЩИНАТА В ГР.КАРНОБАТ.**

**Р Е Ш Е Н И Я:**

**156.Общински съвет – гр. Карнобат**, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.35, ал.1, т.2 от Наредбата за реда за придобиване, управление и разпореждане с общинско имущество – собственост на община Карнобат:

1.Дава съгласие за прекратяване на съществуващата съсобственост между **Община Карнобат**, от една страна и **Ахмед Мурадов Халилов**, от друга страна, върху УРЕГУЛИРАН ПОЗЕМЛЕН ИМОТ ХII-2059 /дванадесети за поземлен имот две хиляди петдесет и девет/ в кв.127 /сто двадесет и седем/ по плана на гр.Карнобат, община Карнобат целият с площ от 475,00 кв.м, при граници; север – упи XIV-2061,2062; изток – упи XI-2058; юг – улица; запад – упи ХIII-2060, **чрез продажба** общинската идеална част от имота, представляваща 14,00/475,00 /четиринадесет от четиристотин седемдесет и пет/ идеални части кв.м на Ахмед Мурадов Халилов с ЕГН 5512110927, с постоянен адрес: гр.Карнобат, обл. Бургас, ул. „Тунджа” №10 за сумата от **328,00** **лева /триста и двадесет и осем лева и нула стотинки/, без ДДС**.

**2. Ахмед Мурадов Халилов** следва да заплати стойността на идеалните части от имота, 2 % местен данък, съгласно чл.34, ал.2 от Наредбата за местните данъци на територията на община Карнобат, 2 % такса съгласно чл.41 от Наредба №1 за определяне и администриране на местните такси и цени на услуги на територията на Община Карнобат, 20 % ДДС, съгласно чл.45, ал.5, т.1 от ЗДДС. Срокът и начинът на заплащане на дължимата сума да се определят със заповедта на Кмета на Община Карнобат.

**3.** **Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

**ПО ДВАНАДЕСЕТА ТОЧКА ОТ ДНЕВНИЯ РЕД** – **ДОКЛАДНА ЗАПИСКА от Георги Димитров – Кмет на Община Карнобат, относно: ПРОМЯНА НА СТАТУТА НА ОБЩИНСКИ ИМОТ ОТ ПУБЛИЧНА В ЧАСТНА СОБСТВЕНОСТ, ПОРАДИ ОТПАДНАЛО ОСНОВАНИЕ**

**Р Е Ш Е Н И Е:**

**157.**Общински съвет – гр.Карнобат, на основание чл.21, ал.1, т.8 от ЗМСМА и чл. 6, ал.1 от ЗОС, **ОБЯВЯВА** от публична в частна общинска собственост, поради отпаднало основание, частта от улица с о.т. 104, о.т.105, о.т.107, с площ S = 379 кв.м., която част се приобщава към новообразувания УПИ XII, кв.36 отреден **„за производствена, складова и обслужваща дейности”** по ПУП-ПРЗ на стопанския двор на с.Драганци, община Карнобат.

**ПО ТРИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Жельо Георгиев – зам. кмет на Община Карнобат, относно: ОТДАВАНЕ ПОД НАЕМ НА ЗЕМЕДЕЛСКА ЗЕМЯ, ЗА НАСТАНЯВАНЕ НА ПЧЕЛНИ СЕМЕЙСТВА.**

**Р Е Ш Е Н И Я:**

**158.** Общински съвет-Карнобат, на основание чл.21, ал. 1, т. 8 от ЗМСМА, чл.24а ал.5 от ЗСПЗЗ, във връзка с чл.11 ал.1 от Закона за пчеларството:

1. **Дава съгласие за отдаване под наем на земеделски земи, за настаняването на пчелни семейства, за срок от 10 години при годишна наемна цена от 20 лв./дка:**

* 1. Нива с площ 0,531 дка, трета категория, образуваща имот № 036043 по КВС на с.Драгово, актувана с АЧОС №3799/21.03.2007 г.;
	2. Нива с площ 1,670 дка, трета категория, образуваща имот № 036044 по КВС на с.Драгово, актувана с АЧОС №3800/21.03.2007 г.

2. Отдаването под наем на имотите по т. І да се извърши, след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

3. Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки.

**ПО ЧЕТИРИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Жельо Георгиев – зам. кмет на Община Карнобат, относно: ОТДАВАНЕ ПОД НАЕМ, ЧРЕЗ ТЪРГ, НА СВОБОДНИТЕ ПАСИЩА, МЕРИ И ЛИВАДИ ОТ ОПФ, ЗА СТОПАНСКАТА 2016/2017 Г.**

**Р Е Ш Е Н И Я:**

**159**.Общински съвет-Карнобат, на основание чл.21, ал. 1, т. 8 от ЗМСМА, чл. 37и, ал.13 и ал.14 от Закона за собствеността и ползването на земеделските земи:

1.Дава съгласи**е за отдаване под наем за срок една стопанска година-2016/2017 г., на останалите свободни пасища, мери и ливади от ОПФ (по Приложение, неразделна част от настоящото решение), на** собственици на пасищни селскостопански животни, регистрирани в Интегрираната информационна система на БАБХ, след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

2. Дава съгласие, останалите след провеждането на публичния търг по т.1 ПМЛ, да се **отдадат под наем за срок една стопанска година-2016/2017 г.,** на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

3. Общински съвет - Карнобат възлага на кмета на община Карнобат да предприеме необходимите действия за провеждането на търговете по т.1 и т.2.

**ПО ПЕТНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно: ОТДАВАНЕ ПОД НАЕМ НА ПОМЕЩЕНИЕ ОТ „МНОГОПРОФИЛНА БОЛНИЦА ЗА АКТИВНО ЛЕЧЕНИЕ-КАРНОБАТ” ЕООД**

**Р Е Ш Е Н И Я:**

**160.**Общински съвет-Карнобат, на основание чл.21, ал. 1, т. 23 от ЗМСМА и чл.15 ал.1 т.16 от Наредбата за реда и условията за упражняване на правата върху общинската част от капитала на търговските дружества:

1. **Дава съгласие за отдаване под наем на помещение с площ 40 кв.м., разположено на I етаж от масивна двуетажна сграда – болница, в УПИ I от кв.15 по плана на гр.Карнобат, ул.Стара планина №180,**  **включено в капитала на** „МБАЛ-Карнобат” ЕООД, за кафетерия**.**

2.Общински съвет - Карнобат упълномощава Управителя на „МБАЛ-Карнобат” ЕООД, да извърши необходимите действия във връзка с провеждането на търга и сключването на договор за отдаване под наем за срок от 10 /десет/ години, по реда на раздел девети от Наредбата за реда и условията за упражняване на правата върху общинската част от капитала на търговските дружества.

**ПО ШЕСТНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Жельо Георгиев – зам. кмет на Община Карнобат, относно:** **ОТКРИВАНЕ НА ПРОЦЕДУРА ЗА ИЗБОР НА ОПЕРАТОР НА ЯЗОВИРНИТЕ СТЕНИ, ЗА ВЪЗЛАГАНЕ СТОПАНИСВАНЕТО, ПОДДРЪЖКАТА И ЕКСПЛОАТАЦИЯТА НА ЯЗОВИРИ – ПУБЛИЧНА ОБЩИНСКА СОБСТВЕНОСТ, ЧРЕЗ ПРЕДОСТАВЯНЕТО ИМ ПОД НАЕМ .**

**Р Е Ш Е Н И Я:**

**161.**Общински съвет-Карнобат, на основание чл.21, ал. 1, т. 8 от ЗМСМА, § 12 от Преходните и заключителни разпоредби към Закона за изменение и допълнение на Закона за водите, във връзка с чл.13 от Наредбата за реда за придобиване, управление и разпореждане с общинско имущество – собственост на Община Карнобат:

1.Д**ава съгласие за откриване на процедура за избор на оператор на язовирните стени, за възлагане стопанисването, поддръжката и експлоатацията на следните имоти-публична общинска собственост, чрез предоставянето им под наем за срок от 10 години:**

|  |  |  |  |
| --- | --- | --- | --- |
| № по ред | Описание на имота | Площ /дка/ | АОС №/дата |
| 1 | Язовир "Султанка"- имот № 000359 в землището на с.Деветак, м."Султанка" | 42.300 | 193/19.06.98 |
| 2 | Язовир, образуващ имот № 000136 в землището на с.Детелина | 10.200 | 343/06.11.98 |
| 3 | Водоем, образуващ имот № 000246 в землището на с.Добриново | 8.154 | 691/04.08.99 |
| 4 | Рибарник-1, образуващ имот № 000061 в землището на с.Драганци, м."Конлука" | 21.340 | 204/01.07.98 |
| 5 | Рибарник-2, образуващ имот № 000089 в землището на с.Драганци, м."Водоема" | 13.700 | 205/01.07.98 |
| 6 | Изкуствена водна площ, образуваща имот № 000047 в землището на с.Драгово | 66.541 | 329/19.10.98 |
| 7 | Язовир "Миндовка" - имот № 000230 в землището на с.Екзарх Антимово | 35.044 | 183/15.06.98 |
| 8 | Язовир "Чанаджика" - имот № 000269 в землището на с.Екзарх Антимово | 14.400 | 185/15.06.98 |
| 9 | Язовир, образуващ имот № 000258 в землището на с.Екзарх Антимово, м."Големият мерджемек"  | 35.470 | 186/15.06.98 |
| 10 | Язовир, имот № 000177 в землището на с.Екзарх Антимово | 8.300 | 713/03.09.99 |
| 11 | Язовир, имот № 000016 в землището на с.Екзарх Антимово | 5.270 | 731/13.10.99 |
| 12 | Язовир, имот № 000174 в землището на с.Екзарх Антимово | 4.900 | 732/13.10.99 |
| 13 | Язовир, имот № 000175 в землището на с.Екзарх Антимово | 5.400 | 733/13.10.99 |
| 14 | Водоем, имот № 000139 в землището на с.Екзарх Антимово | 16.240 | 735/28.10.99 |
| 15 | Язовир "Под селото" - имот № 000041 в землището на с.Железник, м."Сусам тарла" | 53.756 | 195/19.06.98 |
| 16 | Водоем "Кору чешма" - имот № 000116 в землището на с.Житосвят | 27.322 | 162/08.06.98 |
| 17 | Водоем "Източно от селото" - имот № 000038 в землището на с.Житосвят | 29.715 | 191/15.06.98 |
| 18 | Водоем "Сухото дере" - имот № 000253 в землището на с.Зимен | 43.752 | 166/12.06.98 |
| 19 | Водоем "Кайряка" - имот № 000257 в землището на с.Зимен | 68.101 | 167/12.06.98 |
| 20 | Рибарник-2, имот № 000035 в землището на с.Искра | 9.090 | 152/08.06.98 |
| 21 | Рибарник-1, имот № 000034 в землището на с.Искра | 16.686 | 153/08.06.98 |
| 22 | Язовир "Искра-2", имот № 000019 в землището на с.Искра | 51.269 | 154/08.06.98 |
| 23 | Язовир, имот № 000601 в землището на гр.Карнобат | 43.191 | 150/08.06.98 |
| 24 | Язовир "Галата", имот № 003568 в землището на гр.Карнобат | 6.500 | 156/08.06.98 |
| 25 | Язовир, имот № 000791 в землището на гр.Карнобат | 9.391 | 325/19.10.98 |
| 26 | Язовир, имот № 000157 в землището на гр.Карнобат, м."Гюр чешма" | 55.725 | 6668/03.10.11 |
| 27 | Язовир "Чаирите", имот № 000153 в землището на с.Крумово градище | 63.755 | 170/12.06.98 |
| 28 | Язовир "Дълбокото язовирче", имот № 000304 в землището на с.Крумово градище | 17.187 | 171/12.06.98 |
| 29 | Язовир "Крушево-1", имот № 000115 в землището на с.Крушово, м."До село" | 12.754 | 168/12.06.98 |
| 30 | Язовир "Крушево-2", имот № 000119 в землището на с.Крушово, м."До село" | 7.216 | 169/12.06.98 |
| 31 | Язовир, имот № 000192 в землището на с.Огнен | 26.075 | 3506/27.12.05 |
| 32 | Язовир, имот № 000200 в землището на с.Огнен | 32.490 | 3507/27.12.05 |
| 33 | Язовир, имот № 000061 в землището на с.Раклица | 14.124 | 330/19.10.98 |
| 34 | Язовир, имот № 000301 в землището на с.Раклица | 131.666 | 332/19.10.98 |
| 35 | Язовир, имот № 031008 в землището на с.Сан Стефано, м."Сарамеша" | 57.160 | 336/19.10.98 |
| 36 | Язовир "Свинарника", имот № 000127 в землището на с.Смолник, м."Свинарника" | 52.798 | 173/15.06.98 |
| 37 | Язовир "Кашлите", имот № 000065 в землището на с.Смолник | 20.311 | 174/15.06.98 |
| 38 | Язовир "Юрук дере-1", имот № 000275 в землището на с.Соколово | 63.660 | 175/15.06.98 |
| 39 | Язовир "Кашлите", имот № 000194 в землището на с.Хаджиите | 8.173 | 196/19.06.98 |
| 40 | Язовир "Беш тепе", имот № 000227 в землището на с.Хаджиите | 29.833 | 197/19.06.98 |
| 41 | Язовир "Алабурун", имот № 000072 в землището на с.Хаджиите | 38.171 | 198/19.06.98 |
| 42 | Язовир, имот № 000250 в землището на с.Хаджиите | 31.932 | 341/22.10.98 |
| 43 | Язовир "Ири бой", имот № 000005 в землището на с.Церковски | 68.145 | 180/15.06.98 |
| 44 | Язовир, имот № 000194 в землището на с.Церковски, м."Съра меша" | 167.916 | 320/12.10.98 |
| 45 | Водоем "Джумалийско дере", имот № 000181 в землището на с.Черково | 19.892 | 178/15.06.98 |

2. И**збора на оператори на язовирните стени, за възлагане стопанисването, поддръжката и експлоатацията на имотите, чрез предоставянето им** под наем да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат, с начални тръжни цени от 15,00 лв./дка/год., без ДДС.

3. Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки.

**ПО СЕДЕМНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** **ДАВАНЕ НА РАЗРЕШЕНИЕ ЗА ИЗРАБОТВАНЕ НА ПУП-ПРЗ ЗА ПОЗЕМЛЕН ИМОТ С № 028198, МЕСТНОСТ „СТАРИТЕ ЛОЗЯ”, ЗЕМЛИЩЕ НА С.ЕКЗ. АНТИМОВО, ОБЩИНА КАРНОБАТ**

**Р Е Ш Е Н И Я:**

**162.**На основание чл. 21, ал.1, т. 11 от Закона за местното самоуправление и местната администрация и чл. 124а, ал.1 и чл. 124б, ал. 1 от Закона за устройство на територията Общински съвет – Карнобат:

 **1 РАЗРЕШАВА** изработването на подробен устройствен план – план за регулация и застрояване в обхват: поземлен имот № 028198 с площ 3000 кв.м, местност „Старите лозя”, землище на с.Екз.Антимово, община Карнобат за промяна предназначението от „нива” за „телекомуникационно оборудване и съоръжения на техническата инфраструктура”.

**2 ОДОБРЯВА** задание за изработването на подробен устройствен план – план за регулация и застрояване в обхват: поземлен имот № 028198 с площ 3000 кв.м, местност „Старите лозя”, землище на с.Екз.Антимово, община Карнобат за промяна предназначението от „нива” за „телекомуникационно оборудване и съоръжения на техническата инфраструктура”.

**ПО ОСЕМНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно: ДАВАНЕ НА СЪГЛАСИЕ ОТ ОБЩИНСКИ СЪВЕТ ЗА ИЗРАБОТВАНЕ НА ПУП-ПАРЦЕЛАРЕН ПЛАН ЗА ВЪНШНО ЕЛ.ЗАХРАНВАНЕ НА НОВООБРАЗУВАН ИМОТ №570.15 В МЕСТНОСТ „ЧИКСАЛЪМА”, ЗЕМЛИЩЕ НА ГР.КАРНОБАТ.**

**Р Е Ш Е Н И Я:**

 **163.** На основание чл.21, ал.1, т.11 от ЗМСМА във връзка с чл.124а, ал.1, т.5 и чл.124б, ал.7 от ЗУТ, общински съвет Карнобат:

 1. РАЗРЕШАВА на Стамен Генчев Тодоров да изработи проект ПУП-Парцеларен план за трасе на външно ел.захранване на новообразуван имот №570.15 в местност „Чиксалъма”, землище на гр.Карнобат

 2.ОДОБРЯВА ЗАДАНИЕТО съставено от Възложителя

**ПО ДЕВЕТНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно: Приемане на решение за безвъзмездно придобиване на имоти публична държавна собственост.**

**Р Е Ш Е Н И Я:**

**164.**Общински съвет-Карнобат на основание чл. 21, ал. 1, т. 8 от Закона за местното самоуправление и местната администрация, във връзка счл. 54 от Закона за държавната собственост:

1.Дава съгласие Община Карнобат да придобие безвъзмездно имот публична държавна собственост, представляващ Урегулиран поземлен имот ІІ/две/ в кв. 22/двадесет и две/ с площ от 64 920 кв.м./шестдесет и четири хиляди деветстотин и двадесет квадратни метра/ по УРП на ПЗ „Север“ гр. Карнобат, одобрен със Заповед № 109/21.03.1991 г. и Заповед № 583/16.12.1994 г. на Кмета на община Карнобат за заместване на регулационния план, ведно с построените в имота сгради, подробно описани в АПДС № 7692/07.06.2016 г., както следва:

1. Училищна сграда със застроена площ 671 кв.м., масивна, 3 етажа, построена 1954 г.;

2. Училищен стол със застроена площ 604 кв.м., масивна, 1 етаж, построена 1972 г.;

3. Физкултурен салон със застроена площ 377 кв.м., масивна, 2 етажа, построена 1980 г.;

4. Парна централа със застроена площ 110 кв.м., масивна, 1 етаж, построена 1954 г.;

5. Учебни кабинети със застроена площ 222 кв.м., масивна, 1 етаж, построена 1964 г.;

6. Помпено помещение със застроена площ 28 кв.м., масивна, 1 етаж, построена 1972 г.;

7. Гаражи със застроена площ 653 кв.м., масивна, 1 етаж, построена 1949 г.;

8.Учебни кабинети-практика със застроена площ 726 кв.м., масивна, 1 етаж, построена 1973 г.;

9. Гаражи със застроена площ 742 кв.м., масивна, 1 етаж, построена 1971 г.;

10. Гаражи със застроена площ 425 кв.м., масивна, 1 етаж, построена 1971 г.;

11. Трафопост със застроена площ 9 кв.м., масивна, 1 етаж, построена 1953 г.;

12. Учебен център със застроена площ 582 кв.м., масивна, 1 етаж, построена 1945 г.;

13. Учебен център със застроена площ 318 кв.м., масивна, 1 етаж, построена 1945 г.;

14. Гаражи със застроена площ 212 кв.м., масивна, 1 етаж, построена 1971 г.;

15. ГСМ-склад със застроена площ 55 кв.м., масивна, построена 1971 г.;

16. Склад със застроена площ 295 кв.м., масивна, 1 етаж, 1945 г.;

17. Спомагателни помещения със застроена площ 56 кв.м., масивна, етаж 1 построена 1945 г.;

18. Склад със застроена площ 126 кв.м., масивна, 1 етаж, построена 1948 г.;

19. Административна сграда архив със застроена площ 117 кв.м., масивна, 2 ет., построена 1950 г.;

20. КПП със застроена площ 13 кв.м., масивна, 1 етаж, построена 1980 г.;

21. Библиотека, медицински кабинет със застроена площ 77 кв.м., масивна, 1 етаж, построена 1972 г.;

22. Спомагателни помещения със застроена площ 20 кв.м., масивна, 1 етаж, построена 1971 г.;

23. Актова сграда със застроена площ 355 кв.м., масивна, 1 етаж, построена 1988 г.

2. Общински съвет-Карнобат упълномощава Георги Иванов Димитров-Кмет на Община Карнобат, да отправи искане до Министерски съвет на Република България, чрез Областния управител на Адиминстративна област с център гр. Бургас, за безвъзмездно придобиване на изброените по-горе имоти, на основание чл. 54 от Закона за държавната собственост.

**ПО ДВАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:ПРЕДОСТАВЯНЕ НА ФИНАНСОВА ПОМОЩ ПОД ФОРМАТА НА ВРЕМЕНЕН БЕЗЛИХВЕН ЗАЕМ НА СДРУЖЕНИЕ „МЕСТНА ИНИЦИАТИВНА ГРУПА – КАРНОБАТ”, ГР.КАРНОБАТ.**

**Р Е Ш Е Н И Е:**

**165.** На основание чл. 21, ал.1, т.10 и чл.27, ал.4 и ал.5 от Закона за местното самоуправление и местната администрация, Общински съвет – Карнобат **дава съгласие** за предоставяне на финансова помощ под формата на временен безлихвен заем на Сдружение „Местна инициативна група – Карнобат” гр.Карнобат за реализиране на проект по подмярка 19.1 „Помощ за подготвителни дейности” на мярка 19 „Водено от общностите местно развитие” от Програма за развитие на селските райони за периода 2014-2020 г., в размер на 48 885,75 (четиридесет и осем хиляди осемстотин и пет лева и седемдесет и пет стотинки)

**ПО ДВАДЕСЕТ И ПЪРВА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:Закупуване на автомобил за нуждите на Домашен социален патронаж-Карнобат.**

**Р Е Ш Е Н И Я:**

**166.** На основание чл. 21, ал.1, т. 8 от Закона за местното самоуправление и местната администрация, Общински съвет – Карнобат:

1. Дава съгласие да бъде закупен нов автомобил за Домашен социален патронаж – Карнобат, като за целта определя финансов лимит от 25 000 лв.

2. Задължава Кмета на Общината да извърши всички необходими правни и фактически действия по изпълнение на настоящите решения.

**ПО ДВАДЕСЕТ И ВТОРА ТОЧКА ОТ ДНЕВНИЯ РЕД – ДОКЛАДНА ЗАПИСКА от Мария Генова – зам. кмет на Община Карнобат, относно: Утвърждаване и дофинансиране на паралелки с ученици под минималния брой и слети паралелки в общинските училища за учебната 2016/2017 год.**

**Р Е Ш Е Н И Я:**

**167.** На основание чл. 17, ал. 1, т. 3 от ЗМСМА и на основание чл.11, ал. 1, т. 2 и 3 и ал.2 от Наредба № 7 от 29 декември 2000 г. на МОМНза определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена**, Общински съвет- Карнобат, реши за учебната 2016/2017 г. да бъдат сформирани и дофинансирани от община Карнобат паралелки с ученици под минималния брой и слети паралелки в следните учебни заведения:**

1. ОУ” Христо Ботев”, с. Кликач

1 слята паралелка в І и ІІ клас с 13 ученици (6+7);

1 паралелка в ІІІ клас с 10 ученици;

1 паралелка в ІV клас с 11 ученици;

1 слята паралелка - V и VІ клас с 12 ученици (8+4);

1 паралелка в VІІ клас с 11 ученици;

1 паралелка в VІІІ клас с 10 ученици.

1. НУ „Христо Ботев”, с. Соколово

1 паралелка в І клас от 12 ученици;

1 паралелка във ІІ клас от 13 ученици.

1. ОУ ”Христо Ботев”, с. Екзарх Антимово

1 паралелка в ІІІ клас с 14 ученици;

1 паралелка в V клас със 17 ученици;

1 паралелка в VІІ клас със 14 ученици;

1 паралелка в VІІІ клас със 17 ученици

1. СОУ „Св.Св. Кирил и Методий“, гр. Карнобат
2. паралелка в VІІІ клас за деца с множество увреждания с 3 ученика.

ІІ. Задължава Кмета на Общината да извърши всички необходими правни и фактически действия по изпълнение на настоящите решения.

**ПО ДВАДЕСЕТ И ТРЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Мария Генова – зам. кмет на Община Карнобат, относно: Приемане на план за действие за интегриране на ромите и гражданите, живеещи в сходна на ромите ситуация в община Карнобат.**

**Р Е Ш Е Н И Я:**

**168.** На основание чл.21, ал.1, т.12 от Закона за местното самоуправление и местната администрация:

1. Приема Общински план за действие за интегриране на ромите и гражданите, живеещи в сходна на ромите ситуация в община Карнобат.

2. Възлага на Кмета на община Карнобат да предприеме всички необходими действия за изпълнение на настоящия План.

**ПО ДВАДЕСЕТ И ЧЕТВЪРТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно: Изпълнение на договор по проект № BG05M20P001-3.001-0008 „Успяваме заедно” по ОП „ Наука и образование за интелигентен растеж” 2014-2020.**

**Р Е Ш Е Н И Я:**

**169.** Общински съвет – Карнобат на основание чл. 21, ал.1, т. 10 от Закона за местното самоуправление и местната администрация:

1. ДЕЛЕГИРА права на Кмета на Община Карнобат да подпише Запис на заповед във връзка с авансово плащане по проект № BG05M2OP001-3.001-0008 „Успяваме заедно“ на ОП „Наука и образование за интелигентен растеж“.

2. Разрешава поемане на задължението посочено в Записа на заповед в размер на 71 479,60 **лв.** (Седемдесет и една хиляди четиристотин седемдесет и девет лева и 60 ст.), представляващо 20 % от стойността на предоставената от Управляващия орган безвъзмездна финансова помощ ( в размер на 357 398,00 лв.).

**ПО ДВАДЕСЕТ И ПЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Маргарита Стаматова – Председател на Общински съвет гр.Карнобат, относно: Приемане на решение за представителство пред Общото събрание на Асоциацията по В и К на обособена територия, обслужвана от „Водоснабдяване и канализация” ЕАД гр.Бургас.**

**Р Е Ш Е Н И Я:**

**170.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 198 б. „е”, ал. 3 и ал. 5 от Закона за водите:

І. У**пълномощава** Георги Иванов Димитров - Кмет на Община Карнобат, да гласува решения в Общото събрание на Асоциацията по В и К на обособената територия, обслужвана от „Водоснабдяване и канализация“ ЕАД, гр.Бургас, както следва:

**1.** „ЗА“ **съгласуване** на основание чл. 198 б. „в“, ал. 4, т. 5 от Закона за водите, на бизнес - плана на оператора „Водоснабдяване и канализация“ ЕАД, гр.Бургас за следващия регулаторен период – 01.01.2017 г.-31.12.2021 г.;

**2.** „ЗА“ **приемане** на препоръчителен размер на вноската на държавата в бюджета на Асоциация по ВиК на обособената територия за 2017г. в размер на 20 000лв. /Двадесет хиляди лева/, на основание чл. 20, ал. 3 от Правилника за организацията и дейностите на асоциациите по водоснабдяване и канализация;

**3.** Разни – съобразно интересите на Община Карнобат.

ІІ. При невъзможност на кмета на община Карнобат, да участва лично в общо събрание на Асоциацията по В и К на обособената територия, обслужвана от „Водоснабдяване и канализация“ ЕАД гр.Бургас, **ОПРЕДЕЛЯ** за представител на Община Карнобат в общото събрание на Асоциацията по ВиК на обособената територия Жельо Байчев Георгиев – Заместник-кмет на Община Карнобат, и го упълномощава да гласува, както следва:

**1.** „ЗА“ **съгласуване** на основание чл. 198 б. „в“, ал. 4, т. 5 от Закона за водите, на бизнес- плана на оператора „Водоснабдяване и канализация“ ЕАД, гр.Бургас за следващия регулаторен период – 01.01.2017 г.-31.12.2021 г.;

**2.** „ЗА“ **приемане** на препоръчителен размер на вноската на държавата в бюджета на Асоциация по ВиК на обособената територия за 2017г. в размер на 20 000лв. /Двадесет хиляди лева/, на основание чл. 20, ал. 3 от Правилника за организацията и дейностите на асоциациите по водоснабдяване и канализация;

**3.** Разни – съобразно интересите на Община Карнобат.

ІІІ. Общински съвет-Карнобат на основание чл. 60, ал. 1 от Административно-процесуалния кодекс допуска предварително изпълнение на решението.

**ПО ДВАДЕСЕТ И ШЕСТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно: Приемане на решение за присъединяване на Община Карнобат към Декларацията от Барселона .**

**Р Е Ш Е Н И Я:**

**171.** Общински съвет-Карнобат на основание чл. 21, ал. 2 от Закона за местното самоуправление и местната администрация:

1. Приема и присъединява Община Карнобат към Декларация от Барселона, подписана от кметовете и другите избрани представители, присъстващи на първата Паневропейска среща за местната власт и новото поколение споразумения за свободна търговия, проведена на 21 и 22 април 2016 година в град Барселона.

2. Възлага на кмета на община Карнобат и на председателя на Общински съвет-Карнобат, да подпишат декларацията като акт за присъединяване към нея.

Препис от решението да се изпрати на кмета на Община Карнобат и на председателя на Общински съвет-Карнобат за сведение и изпълнение.

*Приложение: Декларация от Барселона.*